AQSh Shimoliy Koreyaning yadroviy sinovi yuzasidan tahdid qildi

Amerika Qo'shma Shtatlari Shimoliy Koreyaning yadroviy sinoviga keskin javob berishini ma'lum qildi. Bu haqda “Reuters” xabar berdi.
AQSh davlat kotibi o'rinbosari Vendi Sherman agar KxDR yadroviy sinov o'tkazsa, AQSh, Janubiy Koreya va butun dunyo tomonidan jiddiy va keskin javob qaytarilishini aytgan.
“Har qanday yadroviy sinov BMT xavfsizlik kengashi rezolyutsiyalarini to'liq buzadi, bunday sinovga tezkor va qat'iy javob beriladi. Men ishonamanki, nafaqat Koreya, AQSh va Yaponiya, balki butun dunyo qat'iy va aniq javob qaytaradi”, — degan u.
Ta'kidlanishicha, AQSh va Janubiy Koreya hukumati rasmiylari va Shimoliy Koreya ekspertlari bir necha hafta davomida KxDRning Punge-ridagi yagona yadroviy poligonida yangi qurilish ishlarini ko'rayotganini va Pxenyan yaqin orada bomba sinovini o'tkazishi mumkinligini aytgan.
Bundan tashqari, xalqaro atom energiyasi agentligi rahbari Rafael Grossi Yonbene yadro inshootida ham qurilish ishlari olib borilayotganini qayd etgan. Ma'lumt o'rnida, KxDR 2017 yildan beri yadroviy bombalarni sinovdan o'tkazmagan.